pythainlp/thai-wiki-dataset-v3 huggingface dataset:
เรื่องปรัมปราเอ็นร้อยหวาย

เอ็นร้อยหวายเป็นเรื่องเล่ามุขปาฐะที่เล่าต่อ ๆ กันมาในหมู่ชาวปาตานีว่าเป็นวิธีการหนึ่งที่ทางการสยามใช้เพื่อควบคุมและกวาดต้อนเชลยชาวปาตานีมายังกรุงรัตนโกสินทร์ โดยระบุว่าเป็นการเอาหวายมาร้อยที่เอ็นเหนือส้นเท้าของเชลย (วิธีการอื่น เช่น เจาะใบหูผูกพ่วงกัน) อย่างไรก็ตาม งานวิจัยเรื่อง "ข้อเท็จจริงเอ็นร้อยหวาย ประวัติศาสตร์บาดแผลสยาม-ปาตานี (ปัตตานี)" โดยสถาบันเอเชียศึกษา จุฬาลงกรณ์มหาวิทยาลัย เมื่อปี 2561  ระบุว่าไม่พบเรื่องดังกล่าวในเอกสารโบราณใด ๆ
สมาน อู่งามสิน ซึ่งเป็นผู้วิจัยหลัก ระบุว่าหลักฐานเท่าที่พบเป็นเอกสารในชั้นหลัง ซึ่งพบครั้งแรกในหนังสือ "ปาตานี: ประวัติศาสตร์และการเมืองในโลกมลายู" ที่เขียนโดย อารีฟีน บินจิ, อับดุลลอฮุ ลออแมน และซูฮัยมีย์ ฮิสมาแอล โดยในหนังสือดังกล่าวมีข้อความว่า "พระยากลาโหมได้นำเชลยมลายูปาตานี 400 คนลงเรือไปยังกรุงเทพฯ ระหว่างเดินทาง บางคนกระโดดจากเรือลงทะเลหลบหนี [...] ดังนั้นเพื่อไม่ให้ชาวปาตานีกระโดดเรือหนีลงทะเล ทหารสยามจึงใช้วิธีตัดหวายมาร้อยที่เอ็นเหนือส้นเท้าของเชลยเหล่านั้น ผูกพ่วงต่อกันหลายๆ คน เชลยที่เป็นหญิง ก็เอาหวายเจาะใบหู" นอกจากนี้ ชัยวัฒน์ สถาอานันท์ เสริมว่า เรื่องเล่านี้ไม่มีผู้แต่งชัดเจนด้วย จึงมีลักษณะเป็นความทรงจำร่วมทางสังคมมากกว่าเป็นเรื่องจริง ด้านสุเนตร ชุตินธรานนท์ตรวจสอบหลักฐานซึ่งเป็นภาพแกะสลักต่าง ๆ มาและสรุปว่าไม่พบว่าในเอเชียตะวันออกเฉียงใต้ไม่พบการกวาดต้อนเชลยด้วยการเจาะเอ็นร้อยหวาย
นายแพทย์จิรันดร์ อภินัน แพทย์ผู้เชี่ยวชาญด้านกระดูก ข้อ เอ็น และเท้า ระบุว่า หากเจาะเอ็นร้อยหวายมีโอกาสทำให้เกิดการติดเชื้อถึงขั้นเอ็นขาดและอาจทำให้เคลื่อนไหวไม่ได้ จึงไม่สามารถเป็นแรงงานที่มีประสิทธิภาพได้
ขณะที่กำพล จำปาพันธ์ นักประวัติศาสตร์ แม้จะยอมรับว่าไม่มีเอกสารต้นฉบับยืนยันจริง แต่ได้ตั้งข้อสังเกตอยู่หลายประการ เขาชี้ว่าสมานเองก็มองว่าเรื่องเอ็นร้อยหวายใช่ว่าจะเป็นไปไม่ได้ โดยเขาสรุปไว้ว่า "การเจาะเอ็นร้อยหวายสามารถทำได้ในขอบเขตจำกัดเท่านั้นกับเชลยศึกที่เป็นคนระดับนำ ซึ่งอาจก่อการลุกขึ้นสู้และก่อความวุ่นวาย จึงพิจารณาได้ว่าเป็นแค่เพียงการลงโทษ (punishment) เป็นตัวอย่างเพื่อมิให้เชลยศึกอื่นๆ เอาเยี่ยงเอาอย่าง" กำพลตั้งข้อสังเกตว่างานวิจัยนี้ได้รับการสนับสนุนทุนวิจัยจากศูนย์อำนวยการบริหารจังหวัดชายแดนภาคใต้จำนวน 1.5 ล้านบาท
เขายกตัวอย่างวรรณกรรมเรื่อง รำพันพิลาป ของสุนทรภู่ (แต่งเมื่อปี 2385) ที่มีตอนหนึ่งเล่าว่าโจรสลัดมีการใช้วิธีเจาะเอ็นร้อยหวาย ซึ่งแปลว่าวิธีการดังกล่าวใช่ว่าจะไม่เคยมีการกล่าวถึง
และสุดท้ายกำพลระบุว่าถึงแม้เรื่องเอ็นร้อยหวายจะไม่จริง แต่การปฏิบัติอย่างทารุณของชาวสยามต่อชาวปาตานีอย่างอื่นก็มี เช่น ฟรานซิส ไลต์ บันทึกไว้ว่า "[ชาวปาตานี]ทั้งชายหญิง คนแก่ และเด็ก ที่ไม่ได้ทำบาปกรรม ถูกจับมัดแล้วโยนลงบนพื้นดิน แล้วขบวนช้างก็เดินเหยียบจนตาย"
มีการตั้งข้อสังเกตว่าเรื่องเล่านี้อาจทำหน้าที่เป็นเสมือนข่าวลือในการต่อสู้กับอำนาจรัฐในช่วงความไม่สงบในชายแดนภาคใต้ของประเทศไทย ในปี 2565 มีการ์ดเกม "Patani Colonial Territory" ที่นำเสนอเรื่องเอ็นร้อยหวายดังกล่าวเป็นส่วนหนึ่งของเกม จึงทำให้ถูกวิจารณ์ว่าต้องการสร้างความเกลียดชังและแตกแยก และฝ่ายความมั่นคงเข้ายึดเกมดังกล่าว
== อ้างอิง ==
== แหล่งข้อมูลอื่น ==
ปาตานี
เบอรินเจีย

เบอรินเจีย (Beringia) หรือ สะพานแผ่นดินเบริง (Bering Land Bridge) เป็นพื้นที่ที่ได้รับการนิยามว่าเริ่มตั้งแต่แม่น้ำลีนา ประเทศรัสเซีย ทางด้านตะวันตก ไปจนถึงแม่น้ำแมกเคนซี ประเทศแคนาดา ทางด้านตะวันออก และเริ่มตั้งแต่เส้นขนานที่ 72 องศาเหนือในทะเลชุกชีทางด้านเหนือ ไปจนถึงปลายคาบสมุทรคัมชัตคาทางด้านใต้ ครอบคลุมพื้นที่ทะเลชุกชี ทะเลเบริง ช่องแคบเบริง คาบสมุทรชุกชี คาบสมุทรคัมชัตคา อะแลสกา และยูคอนในปัจจุบัน
ในยุคก่อนประวัติศาสตร์สะพานแผ่นดินนี้เป็นสะพานแผ่นดินที่มีขนาดใหญ่มาก ในช่วงเวลาหนึ่งในยุคก่อนประวัติศาสตร์อาจกว้างถึง 1,000 กิโลเมตรและครอบคลุมพื้นที่ประมาณรัฐบริติชโคลัมเบียและรัฐแอลเบอร์ตารวมกัน (ราว 1,600,000 ตารางกิโลเมตร) ปัจจุบันมีส่วนที่หลงเหลืออยู่ของสะพานแผ่นดินเพียงเล็กน้อย เช่น หมู่เกาะไดออมีด เกาะเซนต์พอลและเกาะเซนต์จอร์จในหมู่เกาะพริบิลอฟ เกาะเซนต์ลอว์เรนซ์ เกาะเซนต์แมตทิว เกาะคิง เป็นต้น
ศัพท์ เบอรินเจีย เป็นศัพท์ที่เอริก ฮัลเตน นักพฤกษศาสตร์และนักชีวภูมิศาสตร์ชาวสวีเดนบัญญัติขึ้นใน ค.ศ. 1937 จากชื่อของไวทัส เบริง นักสำรวจชาวเดนมาร์ก ในยุคน้ำแข็งนั้น เบอรินเจียมีลักษณะเป็นทุ่งหญ้าสเตปป์ที่ไม่มีน้ำแข็งหรือธารน้ำแข็งปกคลุม เนื่องจากมีหิมะตกน้อย เช่นเดียวกับในไซบีเรียและทางเหนือและตะวันออกเฉียงเหนือของจีนในช่วงเวลาเดียวกัน
เชื่อกันว่ามีมนุษย์กลุ่มเล็ก ๆ ราวสองถึงสามพันคนเดินทางจากไซบีเรียตะวันออกมาถึงเบอรินเจียในช่วงยุคน้ำแข็งใหญ่สุดครั้งสุดท้าย กลายเป็นจุดเริ่มต้นการตั้งถิ่นฐานของมนุษย์ในทวีปอเมริกาในช่วง 16,500 ปีก่อน การเข้าไปตั้งถิ่งฐานน่าจะเริ่มขึ้นหลังจากที่ธารน้ำแข็งอเมริกาที่ขวางทางลงใต้ละลาย และก่อนที่แผ่นดินจะถูกตัดขาดจากการเพิ่มขึ้นของระดับน้ำทะเลในช่วง 11,000 ปีก่อน
== อ้างอิง ==
เอเชียเหนือ
คำสร้างใหม่ในคริสต์ทศวรรษ 1930
ธรณีประวัติ
ยุคน้ำแข็ง
ยุคน้ำแข็งใหญ่สุดครั้งสุดท้าย
สมัยไพลสโตซีน
ธรรมชาติวิทยา
ทะเลเบริง
เจ้าหญิงเทะซุพะยาจี

เจ้าหญิงเทะซุพะยาจี (ထိပ်စုဘုရားကြီး ; 5 เมษายน ค.ศ. 1923 – 31 ธันวาคม ค.ศ. 2021) หรือเป็นที่รู้จักในพระนาม เจ้าหญิงเทสซี (Princess Tessy) เป็นเจ้านายฝ่ายในชั้นพระราชนัดดาพระองค์สุดท้ายที่มีพระชนม์ชีพของราชวงศ์โก้นบอง ด้วยเป็นพระธิดาในเจ้าหญิงเมียะพะยากะเล ซึ่งเป็นพระราชธิดาของพระเจ้าสีป่อ พระมหากษัตริย์พระองค์สุดท้ายของพม่า นับเป็นเจ้านายชั้นอาวุโสของพม่า
หลังการสิ้นพระชนม์ของตอพะย่า ซึ่งเป็นพระอนุชาเมื่อ ค.ศ. 2019 เทะซุพะยาจีจึงเป็นพระราชนัดดาพระองค์สุดท้ายของพระเจ้าสีป่อที่มีพระชนม์ชีพ
== พระประวัติ ==
เจ้าหญิงเทะซุพะยาจี ประสูติเมื่อวันที่ 5 เมษายน ค.ศ. 1923 ณ กรุงร่างกุ้ง ในช่วงเวลาที่พม่าตกเป็นของบริเตน เป็นพระธิดาของเจ้าหญิงเมียะพะยากะเล กับโกโกไนง์ พระชนนีเป็นพระราชธิดาลำดับที่สี่ของพระเจ้าสีป่อกับพระนางศุภยาลัต เทะซุพะยาจีเข้าเรียนที่โรงเรียนคาทอลิกในเมืองมะละแหม่ง และเคยทำงานอยู่ที่สถานทูตสหรัฐและออสเตรเลียในย่างกุ้ง
เจ้าหญิงเทะซุพะยาจีตอบรับข้อเสนอที่จะทรงหมั้นหมายกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระเชษฐาในพระบาทสมเด็จพระมหาภูมิพลอดุลยเดชมหาราช บรมนาถบพิตร ทำให้เกิดการคาดเดาไปอย่างแพร่หลายว่าพระมหากษัตริย์ไทยพระองค์นี้จะเป็นพระสวามีในอนาคตของพระองค์ และพระองค์จะได้ขึ้นเป็นพระราชินีไทย นอกจากนี้เทะซุพะยาจีและสมาชิกพระราชวงศ์มีความพยายามอย่างยิ่งในการอัญเชิญพระบรมศพของพระเจ้าสีป่อกลับพม่า
เจ้าหญิงเทะซุพะยาจีเสกสมรสกับมองมองคีน เชื้อพระวงศ์มอญ เมื่อ ค.ศ. 1943 เขาเป็นหลานชายของบามอ และเป็นพี่น้องกับขิ่นจี ภรรยาของตอพะย่าจี พระอนุชา ทั้งสองมีบุตรด้วยกันห้าคน เป็นชายสามคน และหญิงสองคน มองมองคีนเสียชีวิตที่ร่างกุ้งใน ค.ศ. 1984
เจ้าหญิงเทะซุพะยาจีสิ้นพระชนม์ลงเมื่อวันที่ 31 ธันวาคม ค.ศ. 2021 ณ พุทธารามแห่งหนึ่งในย่างกุ้ง ขณะพระชันษาได้ 98 ปี พิธีปลงพระศพถูกจัดขึ้นที่สุสานเหย่เวในย่างกุ้ง เมื่อวันที่ 2 มกราคม ค.ศ. 2022 ในเวลานั้น พระองค์มีพระนัดดา 20 คน และพระปนัดดาอีก 17 คนที่ยังมีชีวิตอยู่
== พงศาวลี ==
== อ้างอิง ==
เจ้าหญิงพม่า
ราชวงศ์โก้นบอง
บุคคลจากภาคย่างกุ้ง
พุทธศาสนิกชนชาวพม่า
สโมสรฟุตบอลมหาวิทยาลัยปทุมธานี

สโมสรฟุตบอลมหาวิทยาลัยปทุมธานี เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพระนครศรีอยุธยา ปัจจุบันเล่นในไทยลีก 3 โซนภาคตะวันตก
== ผลงานของสโมสรในแต่ละฤดูกาล ==
== ผู้เล่น ==
=== ผู้เล่นชุดปัจจุบัน ===
== อ้างอิง ==
== แหล่งข้อมูลอื่น ==
สโมสรฟุตบอลในจังหวัดพระนครศรีอยุธยา
สโมสรกีฬาที่ก่อตั้งในปี พ.ศ. 2555
มหาวิทยาลัยปทุมธานี
ปทุมธานี
ฮุสซามุดดีน อัลญัรรอฮี

ฮุสซามุดดีน อัลญัรรอฮี (حسام الدين الجراحي; เสียชีวิต ค.ศ. 1202) เป็นเอมีร์และแพทย์ส่วนตัวของเศาะลาฮุดดีน ผู้ก่อตั้งราชวงศ์อัยยูบีและกลายเป็นผู้นำมุสลิมคนสำคัญในช่วงครูเสด เนื่องจากผลงานด้านการแพทย์จำนวนมาก ทำให้ฮุสซามได้รับตำแหน่ง ญัรรอห์ (جراح|label=none) หมายถึง "ผู้ให้การรักษา" หรือ "ศัลยแพทย์" ในภาษาอาหรับ
ถึงแม้ว่าจะไม่ทราบวันเกิดอย่างแน่ชัด แต่ฮุสซามทำงานในช่วงคริสต์ศตวรรษที่ 12 เขาจัดตั้งซาวิยะฮ์ที่เน้นด้านศูฟีที่มีชื่อว่า Zawiya Jarrahiyya ในเยรูซาเลม ฮุสซามถูกฝังใต้พื้นดินของสำนักที่ปัจจุบันอยู่ในย่านอัชชัยค์ญัรรอห์ เยรูซาเลมตะวันออก ซึ่งเป็นสถานที่ที่ได้นำชื่อของเขามาใช้ ใน ค.ศ. 1202 มีการสร้างสุสานบนที่ฝังศพ และภายหลังกลายเป็นสถานที่สำคัญของมุสลิมสายรหัสยลัทธิและผู้เยี่ยมชม
==ดูเพิ่ม==
อัชชัยค์ญัรรอห์ ย่านชาวปาเลสไตน์ในเยรูซาเลมตะวันออกตั้งชื่อตามฮุสซาม
==อ้างอิง==
แพทย์จากรัฐสุลต่านอัยยูบิด
อัชชัยค์ญัรรอห์
เศาะลาฮุดดีน
ฟุตบอลโลกหญิง 2023 รอบคัดเลือก

การแข่งขันฟุตบอลโลกหญิง 2023 รอบคัดเลือก เป็นการแข่งขันเพื่อคัดเลือกทีมชาติ 30 จาก 32 ทีมเพื่อเข้าแข่งขันฟุตบอลโลกหญิง 2023 กับเจ้าภาพร่วม ประเทศออสเตรเลีย และ นิวซีแลนด์ ซึ่งได้ผ้านคัดเลือกโดยอัตโนมัติ.
== ทีมที่ผ่านเข้ารอบสุดท้าย ==
== กระบวนการคัดเลือก ==
การแข่งขันรอบคัดเลือกเริ่มต้นในเดือนกันยายน ค.ศ. 2021 และจะสิ้นสุดในเดือนกุมภาพันธ์ ค.ศ. 2023.
==รอบคัดเลือกในแต่ละทวีป==
===เอเอฟซี (เอเชีย)===
====รอบแพ้คัดออก====
====เพลย์ออฟ====
===ซีเอเอฟ===
===คอนคาแคฟ===
===คอนเมบอล===
===ยูฟ่า===
==อ้างอิง==
 
รอบคัดเลือก
2023
2023
วาร์ตา (ประเทศโปแลนด์)

วาร์ตา (Warta; דווארט|Dvart) เป็นเมืองในเทศมณฑลแชรัตส์ จังหวัดวุช ประเทศโปแลนด์ ตั้งอยู่ริมแม่น้ำวาร์ตา มีประชากร 3,208 คน (ค.ศ. 2020)
==อ้างอิง==
เมืองในจังหวัดวุช
มหาเนตรผู้พิทักษ์

เป็นซีรีส์มังงะญี่ปุ่น แต่งเรื่องและวาดภาพโดยโอนิงุนโซ เริ่มตีพิมพ์ในนิตยสารมิราเคิลจัมป์ นิตยสารมังงะแนวเซเน็งของสำนักพิมพ์ชูเอชะตั้งแต่เดือนเมษายน พ.ศ. 2557 ถึงธันวาคม พ.ศ. 2558 และย้ายไปตีพิมพ์ในนิตยสารอัลตราจัมป์ตั้งแต่เดือนมกราคม พ.ศ. 2559 ถึงมิถุนายน พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะโทรทัศน์ดัดแปลงผลิตโดยสตูดิโอบันไดนัมโคพิกเชอส์ ออกอากาศตั้งแต่เดือนมกราคมถึงมีนาคม พ.ศ. 2566 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2566
== ตัวละคร ==
== สื่อ ==
=== มังงะ ===
ซีรีส์มังงะมหาเนตรผู้พิทักษ์แต่งเรื่องและวาดภาพโดยโอนิงุนโซ เริ่มตีพิมพ์ในนิตยสารมิราเคิลจัมป์ นิตยสารมังงะแนวเซเน็งของสำนักพิมพ์ชูเอชะตั้งแต่วันที่ 15 เมษายน พ.ศ. 2557 จนกระทั่งนิตยสารเล่มสุดท้ายซึ่งวางจำหน่ายในวันที่ 15 ธันวาคม พ.ศ. 2558  ซีรีส์มังงะย้ายไปตีพิมพ์ในนิตยสารอัลตราจัมป์ตั้งแต่วันที่ 19 มกราคม พ.ศ. 2559 สำนักพิมพ์ชูเอชะรวบรวมแต่ละตอนมาตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 19 มีนาคม พ.ศ. 2558  วางจำหน่ายถึงเล่มที่ 14 เมื่อวันที่ 18 พฤษภาคม พ.ศ. 2565
มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์
==== หนังสือมังงะ ====
=== อนิเมะ ===
ในเดือนพฤศจิกายน พ.ศ. 2564 มีการประกาศว่าซีรีส์มหาเนตรผู้พิทักษ์จะได้รับการดัดแปบงเป็นซีรีส์อนิเมะโทรทัศน์ ผลิตโดยสตูดิโอบันไดนัมโคพิกเชอส์ กำกับโดยริวอิจิ คิมูระ เขียนบทโดยเคอิจิโร โอจิ แต่งดนตรีประกอบโดยจอห์น คันดะ และ XELIK ซีรีส์อนิเมะออกอากาศตั้งแต่วันที่ 10 มกราคมถึง 27 มีนาคม พ.ศ. 2566 ทางช่องโตเกียวเอ็มเอกซ์และเครือข่ายอื่น ๆ วงอาร์คานาโปรเจกต์ร้องเพลงเปิดชื่อเพลงว่า  ส่วนทรูร้องเพลงปิดชื่อเพลงว่า "Rebind" ฤดูกาลที่ 2 ออกอากาศตั้งแต่วันที่ 4 กรกฎาคมถึง 19 กันยายน พ.ศ. 2566 เมงาเทระซีโรร้องเพลงเปิดเพลงที่ 2 ชื่อเพลงว่า  ส่วนอาซูซะ ทาโดโกโระร้องเพลงปิดชื่อเพลงว่า 
== อ้างอิง ==
== แหล่งข้อมูลอื่น ==
อนิเมะ มหาเนตรผู้พิทักษ์ ที่ปีลีปีลี
* ฤดูกาลที่ 1
* ฤดูกาลที่ 2
มังงะที่ตีพิมพ์ในปี พ.ศ. 2557
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
การ์ตูนญี่ปุ่นแนวเซเน็ง
เนชั่น เอ็ดดูเทนเมนต์
อิหร่านปาห์ลาวี

รัฐจักรวรรดิแห่งอิหร่าน (کشور شاهنشاهی ایران, ), รู้จักกันในชื่อ รัฐจักรวรรดิแห่งเปอร์เซีย, เป็นชื่อทางการของรัฐอิหร่านภายใต้การปกครองของราชวงศ์ปาห์ลาวี
== สงครามโลกครั้งที่สอง ==
หลังจากที่เยอรมนีรุกรานสหภาพโซเวียตในเดือนมิถุนายน ค.ศ. 1941 แล้ว อังกฤษและสหภาพโซเวียตก็เป็นพันธมิตรกัน และทั้งสองประเทศก็เริ่มให้ความสนใจกับอิหร่าน โดยทั้งสองประเทศต่างก็เห็นว่าจะสามารถใช้ทางรถไฟของอิหร่านในการขนส่งจากอ่าวเปอร์เซียมายังสหภาพโซเวียตได้ แต่เนื่องจากพระเจ้าชาห์ เรซาปฏิเสธที่จะเนรเทศชาวเยอรมัน อังกฤษและสหภาพโซเวียตจึงรุกรานอิหร่าน และปลดพระเจ้าชาห์ออกจากตำแหน่งและเข้าควบคุมการรถไฟของอิหร่านในเดินสิงหาคม ค.ศ. 1941 ต่อมาในปีค.ศ. 1942 สหรัฐอเมริกาซึ่งเป็นพันธมิตรกับทั้งสองประเทศได้ส่งกำลังทหารเข้าช่วยดูแลระบบรถไฟของอิหร่าน และหลังจากนั้นเพียงไม่กี่เดือน ทั้งสามประเทศก็เข้าควบคุมแหล่งน้ำมันของอิหร่านเพื่อผลประโยชน์ของประเทศของตน อำนาจของพระเจ้าชาห์ เรซาจึงสิ้นสุดลง แต่ทั้งสามประเทศก็อนุญาตให้พระโอรสของพระเจ้าชาห์ เรซาขึ้นครองราชย์ต่อจากพระองค์ได้
ในเดือนมกราคม ค.ศ. 1942 ทั้งสามประเทศได้ลงนามในข้อตกลงกับอิหร่านว่าจะยอมรับเอกราชของอิหร่าน และจะถอนกองกำลัทั้งหมดภายในหกเดือนหังจากสงครามสิ้นสุดลง สหรัฐอเมริกาได้ยืนยันข้อตกลงเดิมอีกครั้งในปี ค.ศ. 1943 ในการประชมุที่จัดขึ้นในเตหะราน แต่ในปี ค.ศ. 1945 สหภาพโซเวียตก็ยังปฏิเสธที่จะประกาศกำหนดเวลาที่จะถอนกำลังออกจากจังหวัดอาเซอร์ไบจานตะวันตกและอาเซอร์ไบจานตะวันออก ที่ซึ่งสหภาพโซเวียตสนับสนุนการเคลื่อนไหวที่จะปกครองตัวเอง ในขณะเดียวกัน พรรคตูเดห์ที่เป็นพรรคคอมมิวนิสต์ที่เริ่มมีอิทธิพลและมีที่นั่งในสภา เริ่มแข็งแกร่งมากขึ้นโดยเฉพาะในภาคเหนือของอิหร่าน รัฐบาลอิหร่านจึงพยายามส่งกองทัพเข้าไปจัดระเบียบในภาคเหนือของประเทศ แต่พื้นที่ในภาคเหนือของอิหร่านส่วนใหญ่ก็ยังคงอยู่ในความควบคุมของพรรคการเมืองพรรคนี้
ในที่สุด สหภาพโซเวียตก็ถอนกำลังออกจากอิหร่านในเดือนพฤษภาคม ค.ศ. 1946 แต่สถานการณ์ก็ยังคงตึงเครียดต่อมาอีกหลายเดือน ซึ่งเป็นเหตุการณ์ที่เป็นตัวการเร่งให้เกิดสงครามเย็นระหว่างสหรัฐอเมริกาและสหภาพโซเวียต
ระบบการเมืองของอิหร่านได้เริ่มเปิดกว้างมากขึ้น และพรรคการเมืองต่าง ๆ ก็พัฒนาขึ้นเป็นลำดับ ในปี ค.ศ. 1944 ได้มีการเลือกตั้งที่เป็นการแข่งขันกันอย่างแท้จริงเป็นครั้งแรกในรอบยี่สิบปี บริษัทน้ำมันอังกฤษ - อิหร่าน ซึ่งรัฐบาลอังกฤษเป็นเจ้าของก็เริ่มผลิตและขายน้ำมันอีกครั้งหนึ่ง ในช่วงต้นทศวรรษที่ 1930 ชาวอิหร่านบางคนได้เริ่มสนับสนุนให้โอนกิจการน้ำมันมาเป็นของชาติ และหลังจากปี ค.ศ. 1946 เป็นตนมา แนวคิดดังกล่าวก็ได้รับความนิยมมากขึ้นเป็นลำดับ
== สงครามเย็น ==
== ดูเพิ่ม ==
ราชวงศ์ปาห์ลาวี
== อ้างอิง ==
 
จักรวรรดิเปอร์เซีย
ราชวงศ์ปาห์ลาวี
ประวัติศาสตร์อิหร่าน
อดีตรัฐสมาชิกสหประชาชาติ
ก่อตั้งในปี พ.ศ. 2468
สิ้นสุดในปี พ.ศ. 2522
เอกซ์บอกซ์ (ตราสินค้า)

เอกซ์บอกซ์ (Xbox) เป็นตราสินค้าวิดีโอเกมที่ไมโครซอฟท์สร้างและเป็นเจ้าของ ตราสินค้าประกอบด้วยเครื่องเล่นวิดีโอเกม 5 รุ่น รวมถึงแอปพลิเคชัน (เกม) บริการสตรีมมิง บริการออนไลน์ชื่อเอกซ์บอกซ์ไลฟ์ และแผนกพัฒนาชื่อเอกซ์บอกซ์เกมสตูดิโอส์ ตราสินค้านี้เปิดตัวครั้งแรกในสหรัฐในเดือนพฤศจิกายน ค.ศ. 2001 ด้วยการวางจำหน่ายเครื่องเล่นเกมเอกซ์บอกซ์ดั้งเดิม
อุปกรณ์ดั้งเดิมเป็นเครื่องเล่นเกมเครื่องแรกที่นำเสนอโดยบริษัทอเมริกัน หลังจากที่อาตาริ จากัวร์ หยุดวางจำหน่ายใน ค.ศ. 1996 โดยมียอดขายมากกว่า 24 ล้านเครื่องภายในเดือนพฤษภาคม ค.ศ. 2006 เอกซ์บอกซ์ 360 เครื่องเล่นเกมตัวที่สองของไมโครซอฟท์ วางจำหน่ายใน ค.ศ. 2005 และมียอดขายอยู่ที่ 86 ล้านเครื่องในเดือนตุลาคม ค.ศ. 2021  เอกซ์บอกซ์วัน เครื่องเล่นเกมตัวที่สามวางจำหน่ายในเดือนพฤศจิกายน ค.ศ. 2013 และมียอดขายอยู่ที่ 51 ล้านเครื่อง เอกซ์บอกซ์ซีรีส์เอกซ์และซีรีส์เอส เครื่องเล่นเกมเอกซ์บอกซ์รุ่นที่สี่วางจำหน่ายในเดือนพฤศจิกายน ค.ศ. 2020 หัวหน้าแผนกเอกซ์บอกซ์คือฟิล สเปนเซอร์ ซึ่งรับตำแหน่งต่อจากมาร์ก วิทเทน อดีตหัวหน้าในปลายเดือนมีนาคม ค.ศ. 2014
== อ้างอิง ==
== แหล่งข้อมูลอื่น ==
เอกซ์บอกซ์
ผลิตภัณฑ์ที่เปิดตัวใน พ.ศ. 2544
แคริบเบียนเกมส์

แคริบเบียนเกมส์ (Caribbean Games) เป็นการแข่งขันกีฬาหลากหลายชนิดชิงแชมป์ระดับภูมิภาคของประเทศในแคริบเบียน, ประเทศเบลีซในอเมริกากลาง และประเทศในแคริบเบียนอเมริกาใต้ ได้แก่ กายอานา ซูรินาม และเฟรนช์เกียนา 
สมาคมคณะกรรมการโอลิมปิกแห่งชาติแคริบเบียน หรือ "CANOC" เป็นผู้จัดการแข่งขัน
การแข่งขันแคริบเบียนเกมส์ครั้งแรกจัดขึ้นที่กัวเดอลุป ระหว่างวันที่ 29 มิถุนายนถึง 3 กรกฎาคม ค.ศ. 2022
== การแข่งขัน ==
รายละเอียดการแข่งขันมีดังนี้
== ชนิดกีฬา ==
กรีฑา
บาสเกตบอล 3x3
จักรยาน
ฟุตซอล
ยูโด
ว่ายน้ำ
เน็ตบอล
== ดูเพิ่ม ==
แพนอเมริกันเกมส์
กีฬาเครือจักรภพ
อเมริกากลางและแคริบเบียนเกมส์
== อ้างอิง ==
== แหล่งข้อมูลอื่น==
แคริบเบียนเกมส์ 2022  
CANOC
การแข่งขันกีฬาหลายประเภท
ตำบลฟูลอดลูอีโจนูบี

ฟูลอดลูอีโจนูบี (فولادلوئ جنوبي) เป็นตำบลในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 3,148 คนใน 629 ครัวเรือน
== อ้างอิง ==
ฟูลอดลูอีโจนูบี
พระเจ้าลุงชุน

พระเจ้าลุงชุน(c=隆舜) หรือ พระเจ้าฟะ (法) เป็นกษัตริย์แห่งน่านเจ้าที่ 9 เป็นพระโอรสของพระเจ้าชิลุง ทรงครอง ราชย์ช่วงปี พ.ศ. 1420–1440 (ค.ศ. 877–897)
พระเจ้าลุงชุนได้เปลี่ยนนามอาณาจักร "ต้าหลี่" (大禮)เป็น "ต้าห้องหมิน" (大封民)
== อ้างอิง ==
พระมหากษัตริย์น่านเจ้า
พระเจ้าชุนวาเชง

พระเจ้าชุนวาเชง(c=舜化貞) เป็นกษัตริย์แห่งน่านเจ้าที่ 10 เป็นพระโอรสของพระเจ้าลุงชุน ทรงครอง ราชย์ช่วงปี พ.ศ. 1440–1445 (ค.ศ. 897 – 902)
== อ้างอิง ==
พระมหากษัตริย์น่านเจ้า
พระเจ้าซุนโก๊ะกวน

พระเจ้าซุนโก๊ะกวน(c=尋閣勸) เป็นกษัตริย์แห่งน่านเจ้าที่ 4 เป็นพระโอรสของพระเจ้าอิมูซุน ทรงครอง ราชย์ช่วงปี พ.ศ. 1351–1352 (ค.ศ. 808–809)
== อ้างอิง ==
พระมหากษัตริย์น่านเจ้า
พระเจ้ากวนกุงเชง

พระเจ้ากวนกุงเชง(c=勸龍晟) เป็นกษัตริย์แห่งน่านเจ้าที่ 5 เป็นพระโอรสของพระเจ้าซุนโก๊ะกวน ทรงครอง ราชย์ช่วงปี พ.ศ. 1352–1359 (ค.ศ. 809–816)
== อ้างอิง ==
พระมหากษัตริย์น่านเจ้า
ชมรมสาวรักสนุก

เป็นซีรีส์มังงะญี่ปุ่น แต่งเรื่องและวาดภาพโดยริง ซูซูกาวะ เริ่มเผยแพร่ทางเว็บไซต์ยังแอนิมอล Densi ของสำนักพิมพ์ฮากูเซ็นชะในเดือนมิถุนายน พ.ศ. 2558 และยังตีพิมพ์ในนิตยสารยังแอนิมอลตั้งแต่เดือนพฤศจิกายน พ.ศ. 2559 และจบบริบูรณ์ในเดือนพฤศจิกายน พ.ศ. 2565 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง)  ทั้งหมด 15 เล่ม ซีรีส์อนิเมะโทรทัศน์ดัดแปลงผลิตโดยสตูดิโอแลร์เชอ ออกอากาศในประเทศญี่ปุ่นตั้งแต่เดือนกรกฎาคมถึงกันยายน พ.ศ. 2561
== เนื้อเรื่อง ==
ซีรีส์มีศูนย์กลางอยู่ที่ฮนดะ ฮานาโกะ, โอลิเวีย และโนมูระ คาสึมิ นักเรียนชั้นมัธยมต้นปีสองในโรงเรียนหญิงล้วนและเป็นสมาชิกสามคนของชมรมศึกษานักละเล่นซึ่งไม่ได้เป็นชมรมอย่างเป็นทางการ  ชมรมนี้มีเป้าหมายที่คลุมเครือมาก กิจกรรมในชมรมมักเป็นอะไรบางอย่างที่เรียกว่า "การละเล่น" ที่ทั้งสามคนคิดขึ้นมา
== ตัวละคร ==
พ่อบ้านประจำตระกูลของฮานาโกะ
ชื่อเล่น "รู" หัวหน้าชมรมวิจัยเรื่องลี้ลับที่สนิทกับชมรมศึกษานักละเล่น มักสอนเกมแนวลี้ลับให้ชมรมศึกษานักละเล่น
ชื่อเล่น "อากริปป้า" สมาชิกชมรมวิจัยเรื่องลี้ลับ
เพื่อนร่วมชั้นที่สมาชิกชมรมศึกษานักละเล่นสงสัยว่าเป็นสาวดุ้น (โอโตโกะ โนะ โกะ)
อาจารย์สอนภาษาในโรงเรียน
น้องชายของฮานาโกะ
== อ้างอิง ==
== แหล่งข้อมูลอื่น ==
ชมรมสาวรักสนุก ที่ Manga Park 
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2558
อนิเมะที่ออกฉายในปี พ.ศ. 2561
การ์ตูนญี่ปุ่นแนวเซเน็ง
การ์ตูนญี่ปุ่นแนวชีวิตโรงเรียน
พระเจ้ากวนลีเชง

พระเจ้ากวนลีเชง (c=勸利晟) หรือ พระเจ้ากวนลี (勸利) เป็นกษัตริย์แห่งน่านเจ้าที่ 6 เป็นน้องชายของพระเจ้ากวนกุงเชง ทรงครอง ราชย์ช่วงปี พ.ศ. 1359–1366 (ค.ศ. 816–823)
== อ้างอิง ==
พระมหากษัตริย์น่านเจ้า
พระเจ้ากวนเฟงยู

พระเจ้ากวนเฟงยู(c=勸豐祐) เป็นกษัตริย์แห่งน่านเจ้าที่ 7 เป็นน้องชายของพระเจ้ากวนลีเชง ทรงครอง ราชย์ช่วงปี พ.ศ. 1366–1402 (ค.ศ. 823–859)
== อ้างอิง ==
พระมหากษัตริย์น่านเจ้า
บันทึกชมรมริมเขื่อนหลังเลิกเรียน

เป็นซีรีส์มังงะญี่ปุ่นเกี่ยวกับการตกปลาเพื่อนันทนาการ แต่งเรื่องและวาดภาพโดยยาซูยูกิ โคซากะ ตีพิมพ์ในนิตยสารยังแชมเปียนเร็ตสึ นิตยสารมังงะแนวเซเน็งของสำนักพิมพ์อากิตะโชเต็งตั้งแต่เดือนกุมภาพันธ์ พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 เมื่อเดือนกุมภาพันธ์ พ.ศ. 2566 ซีรีส์อนิเมะโทรทัศน์ดัดแปลงผลิตโดยสตูดิโอโดงาโกโบ ออกอากาศตั้งแต่เดือนเมษายนถึงกันยายน พ.ศ. 2563
== ตัวละคร ==
พ่อของฮินะ
ผู้จัดการของทาโกฮิเงยะ
== อ้างอิง ==
== แหล่งข้อมูลอื่น ==
บันทึกชมรมริมเขื่อนหลังเลิกเรียน ที่มิวส์ ไทยแลนด์
บันทึกชมรมริมเขื่อนหลังเลิกเรียน ที่ปีลีปีลี
Diary of Our Days at the Breakwater Produces Fishing Etiquette Pamphlet with Japanese Government-Crunchyroll News
มังงะที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2563
อนิเมะที่เลื่อนการฉายเนื่องจากการระบาดทั่วของโควิด-19
การ์ตูนญี่ปุ่นแนวเซเน็ง
การตกปลาในอนิเมะและมังงะ
ตำบลฟูลอดลูอีโชมอลี

ฟูลอดลูอีโชมอลี (فولادلوئ شمالي)  เป็นตำบลในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 9,263 คนใน 1,924 ครัวเรือน
== อ้างอิง ==
โชมอลี
ตำบลฮีร์

ฮีร์ (هیر) เป็นตำบลในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น  17 หมู่บ้าน จากสำมะโน พ.ศ. 2549 ตำบลนี้มีประชากร 8,548 คนใน 1,747 ครัวเรือน
== อ้างอิง ==
ฮีร์
เล่ห์รักตำหนักเหยียนสี่

เล่ห์รักตำหนักเหยียนสี่  หรืออีกชื่อหนึ่งคือ เล่ห์รักวังต้องห้าม เป็นซีรีส์แนวอิงประวัติศาสตร์ของจีนที่เล่าถึงการต่อสู้ของสาวใช้ในราชสำนักของจักรพรรดิเฉียนหลง สร้างโดยหยูเจิ้ง โดยมีบทภาพยนตร์ดั้งเดิมที่เขียนโดยโจวโม่ และทำเป็นนวนิยายโดย Xiao Lian Mao ในเวลาถัดมา นำแสดงโดยอู๋จิ่นเหยียน, เสอ ซือม่าน, ฉินหลาน, เนี่ยยฺเหวี่ยน, ถันจั่ว และสวีข่าย ซีรีส์เรื่องนี้ฉายตอนแรกทางช่องอ้ายฉีอี้ ตั้งแต่วันที่ 19 กรกฎาคมถึง 26 สิงหาคม ค.ศ. 2018 ในระหว่างการฉาย มีการสตรีมมากกว่า 1.5 หมื่นล้านครั้ง
จัดจำหน่ายไปมากกว่า 70 ประเทศทั่วโลก เล่ห์รักตำหนักเหยียนสี่ได้กลายเป็นที่นิยมอย่างมาก โดยเฉพาะในเอเชีย เป็นรายการทีวีที่มีการค้นหาผ่านกูเกิ้ลมากที่สุดในโลกในปี ค.ศ. 2018 แม้ว่ากูเกิ้ลจะถูกบล็อกในจีนแผ่นดินใหญ่ก็ตาม
ภาคแยกและภาคต่อของซีรีส์เรื่องนี้มีความยาว 6 ตอน เรื่องเล่ห์รักวังต้องห้าม องค์หญิงผจญภัย ออกอากาศทางเน็ตฟลิกซ์ เมื่อวันที่ 31 ธันวาคม ค.ศ. 2019
== เนื้อเรื่องย่อ ==
ปักกิ่งในช่วงราชวงศ์ชิง ในศตวรรษที่ 18 เว่ย์ อิงลั่ว เข้าสู่ราชสำนักของจักรพรรดิเฉียนหลง อ้ายซินเจว๋หลัว หงลี่ ในฐานะหนึ่งในช่างปักผ้าในวังเพื่อสืบสวนการตายอย่างลึกลับของพี่สาวที่รักของเธออย่างลับ ๆ
ในตอนแรกเธอเชื่อว่าฟู่เหิงราชองครักษ์เป็นผู้ต้องสงสัยคนสำคัญ อิงลั่ววางแผนที่จะเข้าหาพี่สาวของเขาคือจักรพรรดินีฟู่ฉา และประสบความสำเร็จในการย้ายจากกองเย็บปักถักร้อยไปยังพระตำหนักฉางชุนของจักรพรรดินีในฐานะนางกำนัลของพระนาง เธอรู้ว่าสองพี่น้องตระกูลฟู่ฉาเป็นผู้บริสุทธิ์ในเหตุการณ์นี้ อิงลั่วและฟู่เหิงตกหลุมรักกัน
ในขณะเดียวกัน ฉุนฮุ่ยหวงกุ้ยเฟย์ของจักรพรรดิเฉียนหลงเป็นพันธมิตรกับจักรพรรดินีฟู่ฉา เนื่องจากเธอสนใจน้องชายของพระนาง
ในที่สุด อิงลั่วก็ได้รับความสนใจจากจักรพรรดิเฉียนหลง แม้ว่าอิงลั่วจะไม่ใช่ผู้สูงศักดิ์โดยกำเนิดและไม่รู้หนังสือ แต่จักรพรรดินีฟู่ฉาก็สอนเธอถึงวิธีการอ่านและเขียน ตลอดจนมารยาทที่เหมาะสมสำหรับสตรีผู้สูงศักดิ์ จักรพรรดินีช่วยเธอหลายครั้งจากการลงโทษสำหรับการสืบสวนที่ลึกเกินไปสำหรับการตายของพี่สาวของเธอ ในทางกลับกัน อิงลั่วก็ช่วยให้จักรพรรดินีฟู่ฉารอดชีวิตจากการลอบทำร้ายหลายครั้งโดยคู่แข่งของพระนาง ทั้งสองจึงพัฒนามิตรภาพที่แน่นแฟ้น
ในเวลาต่อมา อิงลั่วพบว่าพี่สาวของเธอถูกข่มขืนโดยพระราชโอรสของจักรพรรดิยงเจิ้งผู้ล่วงลับ ซึ่งเป็นพระอนุชาของจักรพรรดิองค์ปัจจุบัน เพื่อปกปิดการกระทำที่น่าอับอาย พระมารดาของเจ้าชายได้สังหารพี่สาวของอิงลั่ว อิงลั่ววางแผนฆ่าคนร้ายได้สำเร็จ
== อ้างอิง ==
ละครโทรทัศน์จีน
โซโรริ จิ้งจอกมหัศจรรย์

เป็นซีรีส์หนังสือเด็กญี่ปุ่นญี่ปุ่น สร้างสรรค์โดยยูตากะ ฮาระและตีพิมพ์โดยสำนักพิมพ์ Poplar Publishing หนังสือต้นฉบับได้บการดัดแปลงเป็นออริจินอลวิดีโอแอนิเมชัน ภาพยนตร์แอนิเมชัน ซีรีส์อนิเมะ และคอมิก
== เนื้อเรื่อง ==
เรื่องราวในโลกคู่ขนานอันเป็นที่อาศัยของสัตว์ที่เป็นมานุษยรูปนิยม เกี่ยวกับตัวละครเอกคือจิ้งจอกนามว่าโซโรริและโจรลูกสมุนที่เป็นหมูป่าฝาแฝดชื่ออิชิชิและนาชิชิที่เดินทางไปยังที่ต่าง ๆ
== หนังสือ ==
หนังสือของโซโรริ จิ้งจอกมหัศจรรย์เล่มแรกวางจำหน่ายในเดือนพฤศจิกายน พ.ศ. 2560 และวางจำหน่ายปีละสองเล่มตั้งแต่นั้นเป็นต้นมา
== อ้างอิง ==
== แหล่งข้อมูลอื่น ==
เว็บไซต์ทางการของมังงะ  
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2547
อนิเมะที่ออกฉายในปี พ.ศ. 2532
อนิเมะที่ออกฉายในปี พ.ศ. 2547
อนิเมะที่ออกฉายในปี พ.ศ. 2548
อนิเมะที่ออกฉายในปี พ.ศ. 2563
การ์ตูนญี่ปุ่นสำหรับเด็ก
การ์ตูนญี่ปุ่นแนวโชเน็ง
ทีเอ็มเอสเอ็นเตอร์เทนเมนต์